પછી તે વડીલ તાબડતોબ પોતાને ગામ પાછા ફર્યા. ને પોતાના બે પુત્રોને હકીકત જણાવી આદેશ આપ્યો કે હવે ખાનામાં જવાની જરૂર નથી.જાઓ તો પાવળ ન પીતા.ને બને પુત્રોએ તેમ કર્યું.પાવળ નો અનાદર થતો જોઈ મુખી ધુંવા-ફૂવાં થહી ગયો કે જાણે મોટો ગુનો કરી નાખ્યો હોય.ને ગામના ગેઢેરાઓ મળી ન્યાય દીધો કે આ અપરાધ બદલ ખોબો થાળ કરવી. તેઓ નામંજુર કરતાં કહ્યું કે માણાની થાળ કરશું પણ અપરાધ બદલ ખોબો થાળ તો શુ મુઠી ભાર થાળ પણ નહિ કરીએ.આથી ગેઢેરાઓનુંસ્વમાન ગવાયું ને તે પાચાડાની નાત તેડાવી એલાન કર્યું કે આ પરિવારને નાત-બહાર કરવામાં આવે છે.તેથી આ પરીવાર સાથે સબંધ રાખવાવાળો નાતનો અપરાધી ગણાશે ને તેને દંડ થશે.તેથી સગપણો તૂટી ગયા, ભાયાતોએ મો ફેરવી લીધું,વાડીએ મજુરી કરવા આવતું નહિ.નાતે બધી તરફથી કનડગત શુરુ કરી દીધી.અસહકાર વધતો જ ગયો.છતાં પણ આ ગોવંશ પ્રેમી પાછા ખાનામાં ગયા નહિ.કારણકે પીરાણે જોએલું દૃશ્ય આંખ સામે તરવરતું હતું.